গতকাল বিকেলে নির্বাচন কমিশন (ইসি) সচিবালয়ের সচিব সিরাজুল ইসলাম জানিয়েছিলেন, ৭৩ দশমিক ৮২ শতাংশ ভোট পড়েছে। উৎসবমুখর পরিবেশে ভোটাররা ভোট দিয়েছেন। প্রথম ধাপের নির্বাচনে ১৭টি দল অংশ নিলেও জয় পেয়েছেন সাতটি দলের প্রার্থীরা। এর মধ্যে আওয়ামী লীগ ৩৯৪টি ইউপিতে বিজয়ী হয়েছে। ভোট পেয়েছে ৩৬ লাখ ৭৯ হাজার ৫৮২টি। বিএনপি ৩৫ ইউপিতে বিজয়ী হয়েছে। ভোট পেয়েছে ১১ লাখ ৩২ হাজার ৮৮টি। জাতীয় পার্টি-জেপি সাতটি ইউপিতে জয়লাভ করেছে। ভোট পেয়েছে ৬৫ হাজার ৩৫৬টি। জাতীয় পার্টি-জাপা একটি ইউপিতে জয়ী হয়েছে। দলটি ভোট পেয়েছে ৬০ হাজার ৪২টি। জাতীয় সমাজতান্ত্রিক দল-জাসদ ৩টি ইউপিতে জয় পায়। ভোট পেয়েছে ৩৭ হাজার ৪৩১টি। বাংলাদেশের ওয়ার্কার্স পার্টি ২টি ইউপিতে জয়ী হয়। ভোট পেয়েছে ৩৫ হাজার ৬২৫টি। ইসলামী আন্দোলন বাংলাদেশ একটি ইউপিতে বিজয়ী হয়েছে। ভোট পেয়েছে ১ লাখ ৫৭ হাজার ৮৬৮টি। স্বতন্ত্র প্রার্থীরা ৭৯টি ইউপিতে জয়ী হয়েছেন। স্বতন্ত্র প্রার্থীরা ভোট পেয়েছেন ১৫ লাখ ৬১ হাজার ২৯৯টি।